proxectonos/corpus_dominio_legal_administrativo_tmp huggingface dataset:
RESOLUCIÓN do 17 de decembro de 2024, da Dirección Xeral de Patrimonio Natural, pola que se dá publicidade das axudas concedidas ao abeiro da Orde do 14 de decembro de 2023 pola que se establecen as bases reguladoras das axudas para paliar os danos ocasionados polo oso pardo e se convocan para o ano 2024 (código de procedemento MT815A) (Diario Oficial de Galicia número 244, do 27 de decembro).
Consellería de Medio Ambiente e Cambio Climático — III. Outras disposicións — 07/01/2025

O artigo 20 da Orde do 14 de decembro de 2023 pola que se establecen as bases reguladoras das axudas para paliar os danos ocasionados polo oso pardo e se convocan para o ano 2024 (código de procedemento MT815A) establece que no prazo máximo de tres meses, contados desde a data de resolución das concesións, se publicará no Diario Oficial de Galicia a relación de subvencións concedidas, con indicación da norma reguladora, entidade beneficiaria, crédito orzamentario, contía e finalidade da subvención.
En consecuencia,
Ordenar a publicación no Diario Oficial de Galicia das subvencións concedidas ao abeiro da Orde do 14 de decembro de 2023 pola que se establecen as bases reguladoras das axudas para paliar os danos ocasionados polo oso pardo e se convocan para o ano 2024 (código de procedemento MT815A), segundo o anexo desta resolución.
Santiago de Compostela, 17 de decembro de 2024
Normas reguladoras:
Orde do 14 de decembro de 2023 pola que se establecen as bases reguladoras das axudas para paliar os danos ocasionados polo oso pardo e se convocan para o ano 2024 (código de procedemento MT815A).
Orde do 19 de novembro de 2024 pola que se publica a ampliación do crédito da Orde do 14 de decembro de 2023 pola que se establecen as bases reguladoras das axudas para paliar os danos ocasionados polo oso pardo e se convocan para o ano 2024 (código de procedemento MT815A).
Crédito orzamentario: 48.000 euros.
Aplicación orzamentaria: 36.04.541B-470.1 dos orzamentos xerais da Comunidade Autónoma de Galicia para o ano 2024.
Finalidade: establecer as bases reguladoras das axudas para paliar os danos ocasionados polo oso pardo e convocar axudas para o ano 2024 (código de procedemento MT815A).
Expediente, persoas beneficiarias, aplicación orzamentaria e importe adxudicado:
EXTRACTO da Orde do 11 de decembro de 2024 pola que se aproban as bases reguladoras e se anuncia a convocatoria de subvencións para a presentación de proxectos de fomento do uso do galego dos centros de titularidade privada de Galicia que imparten ensinanzas regradas de niveis non universitarios, para o curso escolar 2024/25 (código de procedemento PL500B).
Consellería de Cultura, Lingua e Xuventude — III. Outras disposicións — 03/01/2025

BDNS (Identif.): 805082.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Os centros de titularidade privada de Galicia que imparten ensino regrado de nivel non universitario, sexan persoas físicas ou xurídicas, que cumpran os requisitos e as condicións que se establecen nesta orde.
Segundo.
Obxecto
O establecemento de subvencións para a realización de proxectos de fomento do uso do galego dos centros de ensino privados de Galicia, promovidos polos equipos de dinamización da lingua galega ou polo profesorado responsable do proxecto naqueles centros de ensino que conten con menos de seis unidades, durante o curso escolar 2024/25 (PL500B).
Terceiro.
Bases reguladoras
Orde do 11 de decembro de 2024 pola que se aproban as bases reguladoras e se anuncia a convocatoria de subvencións para a presentación de proxectos de fomento do uso do galego dos centros de titularidade privada de Galicia que imparten ensinanzas regradas de niveis non universitarios, para o curso escolar 2024/25 (código de procedemento PL500B).
Publícase no
Diario Oficial de Galicia
.
Cuarto.
Contía
Importe total da convocatoria: 45.000 euros.
Quinto.
Prazo de presentación de solicitudes
Un mes, que se contará a partir do día seguinte ao da publicación desta convocatoria no
Diario Oficial de Galicia
.
Santiago de Compostela, 11 de decembro de 2024
RESOLUCIÓN do 23 de decembro de 2024 pola que se dá publicidade ao enderezo de acceso na internet ao Catálogo dos sitemas dixitais, creado pola Lei 4/2019, do 17 de xullo, de administración dixital de Galicia.
Axencia para a Modernización Tecnolóxica de Galicia — III. Outras disposicións — 03/01/2025

A Lei 4/2019, do 17 de xullo, de administración dixital de Galicia, creaba, no artigo 118, o Catálogo dos sistemas dixitais como instrumento de coordinación do sector público autonómico e establecía que nel se recollerían as aplicacións, os sistemas de información e as infraestruturas tecnolóxicas que utilizan ou se poñen á disposición dos órganos e das entidades do sector público autonómico para o seu funcionamento interno, para a prestación de servizos á cidadanía e para a relación con outras administracións públicas.
A finalidade do Catálogo dos sistemas dixitais é a de garantir a gobernanza tecnolóxica e a utilización de sistemas transversais ou especializados nos cales se promova a aplicación adecuada dos criterios de reutilización, a transferencia tecnolóxica, a interoperabilidade, a seguridade, a facilidade de uso e a accesibilidade.
Así, no artigo 129 da dita lei establécese que se dará publicidade ao contido do Catálogo dos sistemas dixitais, indicando as características dos sistemas, as condicións de uso, o nivel de servizo e os mecanismos de coordinación para a xestión dos cambios.
Neste mesmo artigo disponse que o Catálogo dos sistemas dixitais realizará as funcións de directorio de aplicacións dispoñibles para a súa reutilización, de conformidade co disposto no Esquema nacional de interoperabilidade para os efectos do previsto no artigo 158 da Lei 40/2015, do 1 de outubro, de réxime xurídico do sector público, e que outras administracións públicas, órganos estatutarios, organismos e entidades de dereito público vinculados ou dependentes daquelas, ou as universidades públicas do Sistema universitario de Galicia, poderán adherirse ao seu uso.
De acordo co artigo 125.2.d) da Lei 4/2019, a entidade con competencias en desenvolvemento dixital é a competente para a «xestión e a actualización continuada do Catálogo dos sistemas dixitais». Este mesmo artigo indica que se entenderá por «entidade con competencias en desenvolvemento dixital» a entidade do sector público autonómico á cal lle corresponden a elaboración, o desenvolvemento e a execución da estratexia tecnolóxica global do sector público autonómico de Galicia. De acordo coa letra c) do artigo 9 dos seus estatutos, a dita entidade é a Axencia para a Modernización Tecnolóxica de Galicia, competente, xa que logo, para ditar esta resolución.
Por todo o exposto,
Primeiro. Darlle publicidade ao Catálogo dos sistemas dixitais, que está accesible no enderezo https://www.xunta.gal/catalogo-sistemas-dixitais
Segundo. Dispoñer a publicación desta resolución no
Diario Oficial de Galicia
e no portal web da Axencia para a Modernización Tecnolóxica de Galicia.
Santiago de Compostela, 23 de decembro de 2024
EXTRACTO da Orde do 4 de decembro de 2024 pola que se establecen as bases reguladoras das axudas para paliar os danos ocasionados polo oso pardo e se convocan para o ano 2025 (código de procedemento MT815A).
Consellería de Medio Ambiente e Cambio Climático — III. Outras disposicións — 03/01/2025

BDNS (Identif.): 805679.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (https://www.pap.hacienda.gob.es/bdnstrans/inicio):
Primeiro.
Beneficiarias
Poderán ser beneficiarias as persoas titulares de explotacións gandeiras que figuren incluídas no Rexistro Xeral de Explotacións Gandeiras (REGA) de Galicia.
Segundo.
Obxecto
Establecer as bases reguladoras dunha liña de axudas destinadas a compensar as persoas titulares de explotacións gandeiras polos danos ocasionados polo oso pardo, así como proceder á súa convocatoria para o ano 2025 (código de procedemento MT815A).
Terceiro.
Bases reguladoras e convocatoria
Orde do 4 de decembro de 2024 pola que se establecen as bases reguladoras das axudas para paliar os danos ocasionados polo oso pardo e se convocan axudas para o ano 2025 (código de procedemento MT815A).
Cuarto.
Contía
O importe asignado é de cento vinte mil euros (120.000,00 €), sen prexuízo do incremento orzamentario que se poida realizar con remanentes adicionais de acordo coas dispoñibilidades de crédito. En todo caso, as concesións limitaranse ás dispoñibilidades orzamentarias.
Quinto.
Prazo de presentación de solicitudes
Os prazos de presentación da solicitude de axuda serán os seguintes:
a) Para os danos que fosen comunicados aos servizos de Patrimonio Natural dos departamentos territoriais da Consellería de Medio Ambiente e Cambio Climático entre o 1 de outubro de 2024 e a data de publicación desta orde, o prazo de presentación será de 1 mes contado a partir da entrada en vigor desta orde.
b) Para os danos ocasionados desde a entrada en vigor desta orde, o prazo de presentación será de 1 mes contado desde o día seguinte ao da comunicación do dano realizado de acordo co establecido no artigo 5 desta orde.
Sexto.
Outros datos
As axudas a que se refire esta orde comprenden os danos ocasionados polo oso pardo que se produzan desde o 1 de outubro de 2024 ata o 30 de setembro de 2025.
Santiago de Compostela, 4 de decembro de 2024
EXTRACTO da Resolución do 17 de decembro de 2024 pola que se da publicidade do acordo do Consello de Dirección que aproba as bases reguladoras das axudas para a mellora da capacidade de innovación e o desenvolvemento tecnolóxico das empresas en Galicia, a través da aplicación de servizos de innovación, programa Tícket Innova para o ano 2025, e se convocan en réxime de concorrencia non competitiva (código de procedemento IG408K).
Instituto Galego de Promoción Económica — III. Outras disposicións — 13/01/2025

BDNS (Identif.): 807213.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro.
Persoas beneficiarias
As pequenas e medianas empresas galegas (pemes) ou cun centro de traballo en Galicia. Para os efectos das presentes bases, consideraranse pemes as empresas que, na data da solicitude, respondan á definición de peme establecida pola Comisión Europea no anexo I do Regulamento (UE) 651/2014 e con forma xurídica de sociedade mercantil.
Segundo.
Obxecto
As axudas concédense en réxime de concorrencia non competitiva e teñen por obxecto incentivar o uso de servizos para o desenvolvemento tecnolóxico e a innovación polas pequenas e medianas empresas (pemes), en especial, polas pertencentes a sectores tradicionais non intensivos en innovación.
Terceiro.
Bases reguladoras
Resolución do 17 de decembro de 2024 pola que se da publicidade do acordo do Consello de Dirección que aproba as bases reguladoras das axudas para a mellora da capacidade de innovación e o desenvolvemento tecnolóxico das empresas en Galicia, a través da aplicación de servizos de innovación, programa Tícket Innova para o ano 2025, e se convocan en réxime de concorrencia non competitiva (código de procedemento IG408K).
Cuarto.
Importe
O crédito dispoñible para concesións nesta convocatoria aboarase con cargo á aplicación orzamentaria 09.A1.741.A.7700 por un importe de 1.000.000 € no ano 2025.
Quinto.
Prazo de presentación de solicitudes
O prazo de presentación das solicitudes de axuda comezará a computarse 5 días hábiles a partir do día seguinte ao da publicación da resolución de convocatoria no
Diario Oficial de Galicia
ás 9.00 horas e rematará o 30 de setembro de 2025 ás 14.00 horas, agás que antes desa data se produza o esgotamento do crédito.
Santiago de Compostela, 17 de decembro de 2024
EXTRACTO da Resolución do 11 de decembro de 2024 pola que se da publicidade do acordo do Consello de Dirección que aproba as bases reguladoras das axudas para atracción de empresas a Galicia para o ano 2025, cofinanciadas pola Unión Europea no marco do programa Galicia Feder 2021-2027, e se procede á súa convocatoria en réxime de concorrencia non competitiva (código de procedemento IG408H).
Instituto Galego de Promoción Económica — III. Outras disposicións — 13/01/2025

BDNS (Identif.): 807152.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro. Persoas beneficiarias
As pequenas e medianas empresas (pemes) que proxecten levar a cabo un investimento nun centro de traballo localizado na Comunidade Autónoma de Galicia, considerado subvencionable ao abeiro do regulado nas bases reguladoras. Consideraranse pemes as empresas que, á data da solicitude, respondan á definición de peme establecida pola Comisión Europea no anexo I do Regulamento (UE) nº 651/2014 e con forma xurídica de sociedade mercantil.
Segundo. Obxecto
As axudas concédense en réxime de concorrencia non competitiva e teñen por obxecto a concesión de axudas para o financiamento de proxectos de investimento empresarial das seguintes modalidades:
I.1. Proxectos de investimento empresarial cun investimento subvencionable entre 800.000 € e 10.000.000 de €.
I.2. Proxectos de investimento igual ou superior a 100.000 €, cunha creación de emprego de 25 ou máis postos de traballo de carácter indefinido a tempo completo.
Terceiro. Bases reguladoras
Resolución do 11 de decembro de 2024 pola que se da publicidade do acordo do Consello de Dirección que aproba as bases reguladoras das axudas para atracción de empresas a Galicia para o ano 2025, cofinanciadas pola Unión Europea no marco do programa Galicia Feder 2021-2027, e se procede á súa convocatoria en réxime de concorrencia non competitiva (código de procedemento IG408H).
Cuarto. Importe
Os créditos dispoñibles para concesións nesta convocatoria aboaranse con cargo á aplicación orzamentaria 09.A1.741A.7700 e cos seguintes importes e distribución plurianual: 100.000 € con cargo ao ano 2025, 3.900.000 € con cargo ao ano 2026, 4.000.000 de € con cargo ao ano 2027 e 4.000.000 de € con cargo ao ano 2028.
Quinto. Prazo de presentación de solicitudes
O prazo de presentación de solicitudes de axuda comezará a computarse 5 días hábiles a partir do día seguinte ao da publicación da resolución de convocatoria no Diario Oficial de Galicia ás 9.00 horas e rematará o 30 de setembro de 2025, ás 14.00 horas, agás que antes desa data se produza o esgotamento do crédito.
Santiago de Compostela, 11 de decembro de 2024
RESOLUCIÓN do 27 de decembro de 2024 pola que se publica a concesión dos premios fin de carreira da Comunidade Autónoma de Galicia para o alumnado que rematou os seus estudos de ensinanzas artísticas superiores no curso 2023/24 en centros públicos de Galicia, convocados pola Orde do 17 de setembro de 2024 (Diario Oficial de Galicia número 186, do 26 de setembro).
Consellería de Educación, Ciencia, Universidades e Formación Profesional — III. Outras disposicións — 09/01/2025

A Orde do 17 de setembro de 2024 pola que se establecen as bases reguladoras e se convocan os premios fin de carreira da Comunidade Autónoma de Galicia para o alumnado que rematou os seus estudos de ensinanzas artísticas superiores no curso 2023/24 en centros públicos de Galicia establece, no seu artigo 13, que unha vez efectuada a selección o órgano instrutor elevará un informe-proposta ao conselleiro de Educación, Ciencia, Universidades e Formación Profesional, para a adxudicación dos premios mediante a correspondente resolución para a súa publicación no
Diario Oficial de Galicia
.
Unha vez publicada a listaxe provisional de solicitudes admitidas e excluídas nos premios fin de carreira e visto o informe-proposta do Servizo de Ensinanzas de Réxime Especial e Aprendizaxe Permanente, órgano encargado da ordenación e instrución deste procedemento,
Primeiro. Conceder os premios fin de carreira da Comunidade Autónoma de Galicia, para o alumnado que rematou os seus estudos de ensinanzas artísticas superiores no curso 2023/24 en centros públicos de Galicia, ao alumnado que figura no anexo I desta resolución.
Segundo. Publicar no anexo II a listaxe das persoas que non obtiveron premio fin de carreira segundo as bases reguladoras da Orde do 17 de setembro de 2024.
Terceiro. Contra esta resolución, que esgota a vía administrativa, as persoas afectadas poderán interpor recurso potestativo de reposición ante o conselleiro de Educación, Ciencia, Universidades e Formación Profesional no prazo dun mes contado a partir do día seguinte ao da publicación da resolución no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous (2) meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de decembro de 2024
CORRECCIÓN DE ERROS. Resolución do 12 de decembro de 2024 pola que se dá publicidade ás axudas concedidas ao abeiro da Orde do 28 de decembro de 2023 pola que se establecen as bases reguladoras para a concesión de axudas para proxectos ao abeiro das estratexias de desenvolvemento local participativo (EDLP), aprobadas aos grupos de acción local do sector pesqueiro (GALP) no marco do Fondo Europeo Marítimo, de Pesca e de Acuicultura 2021-2027, e se convocan as correspondentes ao ano 2024 (código de procedemento PE155A) (Diario Oficial de Galicia número 22, do 31 de xaneiro de 2024).
Consellería do Mar — III. Outras disposicións — 09/01/2025

Advertido un erro na citada resolución, publicada no
Diario Oficial de Galicia
núm. 247, do 24 de decembro de 2024, cómpre realizar as oportunas correccións:
No anexo, na páxina 67321, na táboa correspondente á aplicación 46.03.723C.780.0, onde di:
Debe dicir:
RESOLUCIÓN do 26 de decembro de 2024, da Dirección Xeral de Patrimonio Natural, pola que se dá publicidade ás axudas concedidas ao abeiro da Orde do 12 de decembro de 2023 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2024 destinadas ás entidades locais (código de procedemento MT811A) (Diario Oficial de Galicia número 9, do 12 de xaneiro de 2024).
Consellería de Medio Ambiente e Cambio Climático — III. Outras disposicións — 09/01/2025

O artigo 19 da Orde do 12 de decembro de 2023 pola que se establecen bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2024 destinadas ás entidades locais (código de procedemento MT811A) establece que no prazo máximo de tres meses contados desde a data de resolución das concesións se publicará no
Diario Oficial de Galicia
a relación de subvencións concedidas, con indicación da norma reguladora, entidade beneficiaria, crédito orzamentario, contía e finalidade da subvención.
En consecuencia,
Ordenar a publicación no
Diario Oficial de Galicia
das subvencións concedidas ao abeiro da Orde do 12 de decembro de 2023 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2024 destinadas ás entidades locais (código de procedemento MT811A), segundo o anexo desta resolución
Santiago de Compostela, 26 de decembro de 2024
Norma reguladora: Orde do 12 de decembro de 2023 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2024 destinadas ás entidades locais (código de procedemento MT811A).
Crédito orzamentario: 230.000,00 euros.
Aplicación orzamentaria: 36.04.541B.460.0 dos orzamentos xerais da Comunidade Autónoma de Galicia para o ano 2024.
Finalidade: establecer as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2024 destinadas ás entidades locais (código de procedemento MT811A).
Expediente, persoas beneficiarias, aplicación orzamentaria, importe adxudicado:
CORRECCIÓN DE ERROS. Orde do 4 de decembro de 2024 pola que se establecen as bases reguladoras das axudas para paliar os danos ocasionados polo oso pardo e se convocan para o ano 2025 (código de procedemento MT815A).
Consellería de Medio Ambiente e Cambio Climático — III. Outras disposicións — 10/01/2025

Advertidos erros no
Diario Oficial de Galicia
número 2, do venres 3 de xaneiro de 2025, cómpre facer a seguinte corrección:
Na páxina 194, no punto 2 do artigo 3, onde di:
«(...) Real decreto 783/2023, do 17 de outubro, polo que se ditan as disposicións para regular o sistema de rastrexabilidade, identificación e rexistro de determinadas especies de animais terrestres en catividade».
Debe dicir:
«(...) Real decreto 787/2023, do 17 de outubro, polo que se ditan as disposicións para regular o sistema de rastrexabilidade, identificación e rexistro de determinadas especies de animais terrestres en catividade».
RESOLUCIÓN do 20 de decembro de 2024, da Dirección Xeral de Desenvolvemento Pesqueiro, pola que se dá publicidade das axudas concedidas ao abeiro da Orde do 29 de xullo de 2024 pola que se establecen as bases reguladoras xerais e a convocatoria para o ano 2024 para a concesión, en réxime de concorrencia competitiva, de axudas a proxectos de rexeneración que permitan mellorar a produtividade dos bancos marisqueiros con problemas de perda de produción e que contribúan a unha mellora da xestión e conservación sustentable dos recursos mariños (código de procedemento PE209H).
Consellería do Mar — III. Outras disposicións — 10/01/2025

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, número 1.b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
En consecuencia,
Ordenar a publicación, no Diario Oficial de Galicia, das axudas concedidas con cargo á Orde do 29 de xullo de 2024 pola que se establecen as bases reguladoras xerais e a convocatoria para o ano 2024 para a concesión, en réxime de concorrencia competitiva, de axudas a proxectos de rexeneración que permitan mellorar a produtividade dos bancos marisqueiros con problemas de perda de produción e que contribúan a unha mellora da xestión e conservación sustentable dos recursos mariños (código de procedemento PE209H).
Santiago de Compostela, 20 de decembro de 2024
1. Finalidade: axudas a proxectos de rexeneración que permitan mellorar a produtividade dos bancos marisqueiros con problemas de perda de produción e que contribúan a unha mellora da xestión e conservación sustentable dos recursos mariños.
2. Financiamento: aplicación orzamentaria 46.03.723A.770.1, proxecto contable 2024 00142.
3. Beneficiarios e axudas concedidas:
EXTRACTO da Resolución do 16 de decembro de 2024 pola que se establecen as bases reguladoras, en réxime de concorrencia competitiva, das subvencións para laboratorios, incubadoras e residencias de creación ou desenvolvemento de proxectos audiovisuais, e se convocan para o ano 2025 (código de procedemento CT215E).
Axencia Galega das Industrias Culturais — III. Outras disposicións — 10/01/2025

BDNS (Identif.): 806492.
De conformidade co previsto nos artigos 17.3.b) y 20.8.a) da Lei 38/2003, do 17 de novembro, xeneral de subvencións, publícase o extracto da convocatoria cuxo texto completo pódese consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Persoas beneficiarias
Poderán optar a estas subvencións as persoas xurídicas privadas con actividade habitual en Galicia, promotoras e xestoras de laboratorios, incubadoras ou residencias orientadas ao asesoramento e impulso de proxectos audiovisuais e cuxos estatutos recollan, no seu obxecto social, aspectos directamente vinculados ao ámbito audiovisual e cumpran cos requisitos establecidos nas bases reguladoras.
Segundo.
Finalidade
Determinar as condicións polas cales se regulará a concesión das axudas, en réxime de concorrencia competitiva, da Axencia Galega das Industrias Culturais para laboratorios, incubadoras e residencias de creación ou desenvolvemento de proxectos audiovisuais e se convocan para o ano 2025
Terceiro.
Bases reguladoras
Resolución do 16 de decembro de 2024 pola que se establecen as bases reguladoras, en réxime de concorrencia competitiva, das subvencións para laboratorios, incubadoras e residencias de creación ou desenvolvemento de proxectos audiovisuais, e se convocan para o ano 2025 (código de procedemento CT215E).
Cuarto.
Importe
O crédito asinado ao financiamento da subvención será de 180.000 euros do código de proxecto 2015-00003, dos que 140.000 euros irán con cargo á aplicación 13.A1.432B.481.0. e 40.000 euros con cargo á aplicación 13.A1.432B.470.0, distribuídos de modo que segue:
2025: 70.000 euros da aplicación 13.A1.432B.781.0 e 20.000 euros da aplicación 13.A1.432B.770.0
2026: 70.000 euros da aplicación 13.A1.432B.781.0 e 20.000 euros da aplicación 13.A1.432B.770.0
Quinto.
Prazo de presentación de solicitudes
O prazo para a presentación das solicitudes será dun mes desde o día seguinte á publicación da correspondente convocatoria no
Diario Oficial de Galicia
.
Santiago de Compostela, 16 de decembro de 2024
EXTRACTO da Resolución do 13 de xaneiro de 2025 pola que se dá publicidade do acordo do Consello de Dirección que aproba as bases reguladoras das axudas a proxectos que impulsen e reforcen a transición á cadea de valor do vehículo eléctrico e á descarbonización do sector de automoción en Galicia, cofinanciadas pola Unión Europea no marco do programa Galicia Feder 2021-2027 para o ano 2025, e se procede á súa convocatoria en réxime de concorrencia non competitiva (código de procedemento IG300J (liña 1).
Instituto Galego de Promoción Económica — III. Outras disposicións — 14/01/2025

BDNS (Identif.): 808367.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro.
Persoas beneficiarias
As empresas do sector de automoción cun centro de traballo en Galicia no que se desenvolva o proxecto subvencionado.
Consideraranse industrias de automoción aquelas cuxa actividade principal se desenvolva nos CNAE 29 e 30, en calquera dos seus subepígrafes e tamén aquelas empresas que, non estando dadas de alta en actividades deses CNAE, estean asociadas á Fundación Clúster de Empresas de Automoción de Galicia.
Segundo.
Obxecto
As axudas concédense en réxime de concorrencia non competitiva e teñen por obxecto apoiar á industria da automoción galega dentro do Plan de Apoio á Descarbonización e Transición ao Vehículo Eléctrico do Sector da Automoción de Galicia, mediante apoios a proxectos de desenvolvemento experimental e proxectos de innovación en materia de organización e procesos.
Terceiro.
Bases reguladoras
Resolución do 13 de xaneiro de 2025 pola que se dá publicidade do acordo do Consello de Dirección que aproba as bases reguladoras das axudas a proxectos que impulsen e reforcen a transición á cadea de valor do vehículo eléctrico e á descarbonización do sector de automoción en Galicia, cofinanciadas pola Unión Europea no marco do programa Galicia Feder 2021-2027 para o ano 2025, e se procede á súa convocatoria en réxime de concorrencia non competitiva(código de procedemento IG300J (liña 1).
Cuarto.
Importe
Os créditos dispoñibles para concesións nesta convocatoria aboaranse con cargo á aplicación orzamentaria 09.A1.741.A.7700 por un importe de 2.000.000 €, coa seguinte distribución plurianual: 100.000 € no ano 2025 e 1.900.000 € no ano 2026.
Quinto.
Prazo de presentación de solicitudes
O prazo de presentación de solicitudes de axuda comezará a computarse 5 días hábiles a partir do día seguinte ao da publicación da resolución de convocatoria no
Diario Oficial de Galicia
ás 9.00 horas e rematará o 30 de abril de 2025 ás 14.00 horas, agás que antes desa data se produza o esgotamento do crédito.
Santiago de Compostela, 13 de xaneiro de 2025
EXTRACTO da Resolución do 13 de xaneiro de 2025 pola que se dá publicidade do acordo do Consello de Dirección que aproba as bases reguladoras das axudas a proxectos que impulsen e reforcen a transición á cadea de valor do vehículo eléctrico e á descarbonización do sector de automoción en Galicia, cofinanciadas pola Unión Europea no marco do programa Galicia Feder 2021-2027 para o ano 2025, e se procede á súa convocatoria en réxime de concorrencia non competitiva (código de procedemento IN422P (liña 3).
Instituto Galego de Promoción Económica — III. Outras disposicións — 14/01/2025

BDNS (Identif.): 808285.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro.
Persoas beneficiarias
As empresas do sector de automoción cun centro de traballo en Galicia no que se desenvolva o proxecto subvencionado.
Consideraranse industrias de automoción aquelas cuxa actividade principal se desenvolva nos CNAE 29 e 30, en calquera dos seus subepígrafes e tamén aquelas empresas que, non estando dadas de alta en actividades deses CNAE, estean asociadas á Fundación Clúster de Empresas de Automoción de Galicia.
Segundo.
Obxecto
As axudas concédense en réxime de concorrencia non competitiva e teñen por obxecto apoiar á industria da automoción galega dentro do Plan de Apoio á Descarbonización e Transición ao Vehículo Eléctrico do Sector da Automoción de Galicia, mediante apoios aos investimentos para o desenvolvemento de proxectos relacionados coa enerxía procedente de fontes renovables e co hidróxeno de orixe renovable.
Terceiro.
Bases reguladoras
Resolución do 13 de xaneiro de 2025 pola que se dá publicidade do acordo do Consello de Dirección que aproba as bases reguladoras das axudas a proxectos que impulsen e reforcen a transición á cadea de valor do vehículo eléctrico e á descarbonización do sector de automoción en Galicia, cofinanciadas pola Unión Europea no marco do programa Galicia Feder 2021-2027 para o ano 2025, e se procede á súa convocatoria en réxime de concorrencia non competitiva (código de procedemento IN422P (liña 3).
Cuarto.
Importe
Os créditos dispoñibles para concesións nesta convocatoria aboaranse con cargo á aplicación orzamentaria 09.A1.741.A.7700 por un importe de 7.000.000 €, coa seguinte distribución plurianual: 500.000 € no ano 2025 e 6.500.000 € no ano 2026.
Quinto.
Prazo de presentación de solicitudes
O prazo de presentación de solicitudes de axuda comezará a computarse 5 días hábiles a partir do día seguinte ao da publicación da resolución de convocatoria no
Diario Oficial de Galicia
ás 9.00 horas e rematará o 30 de abril de 2025 ás 14.00 horas, agás que antes desa data se produza o esgotamento do crédito.
Santiago de Compostela, 13 de xaneiro de 2025
EXTRACTO da Resolución do 13 de xaneiro de 2025 pola que se dá publicidade do acordo do Consello de Dirección que aproba as bases reguladoras das axudas a proxectos que impulsen e reforcen a transición á cadea de valor do vehículo eléctrico e á descarbonización do sector de automoción en Galicia, cofinanciadas pola Unión Europea no marco do programa Galicia Feder 2021-2027 para o ano 2025, e se procede á súa convocatoria en réxime de concorrencia non competitiva (código de procedemento IG300I (liña 2).
Instituto Galego de Promoción Económica — III. Outras disposicións — 14/01/2025

BDNS (Identif.): 808293.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro.
Persoas beneficiarias
As empresas do sector de automoción cun centro de traballo en Galicia no que se desenvolva o proxecto subvencionado.
Consideraranse industrias de automoción aquelas cuxa actividade principal se desenvolva nos CNAE 29 e 30, en calquera dos seus subepígrafes e tamén aquelas empresas que, non estando dadas de alta en actividades deses CNAE, estean asociadas á Fundación Clúster de Empresas de Automoción de Galicia.
Segundo.
Obxecto
As axudas concédense en réxime de concorrencia non competitiva e teñen por obxecto apoiar á industria da automoción galega dentro do Plan de Apoio á Descarbonización e Transición ao Vehículo Eléctrico do Sector da Automoción de Galicia, mediante apoios ao investimento produtivo.
Terceiro.
Bases reguladoras
Resolución do 13 de xaneiro de 2025 pola que se dá publicidade do acordo do Consello de Dirección que aproba as bases reguladoras das axudas a proxectos que impulsen e reforcen a transición á cadea de valor do vehículo eléctrico e á descarbonización do sector de automoción en Galicia, cofinanciadas pola Unión Europea no marco do programa Galicia Feder 2021-2027 para o ano 2025, e se procede á súa convocatoria en réxime de concorrencia non competitiva (código de procedemento IG300I (liña 2).Cuarto. Importe
Cuarto. Importe
O crédito dispoñible para concesións nesta convocatoria aboarase con cargo á aplicación orzamentaria 09.A1.741.A.7700 por un importe de 5.000.000 € no ano 2025.
Quinto.
Prazo de presentación de solicitudes
O prazo de presentación de solicitudes de axuda comezará a computarse 5 días hábiles a partir do día seguinte ao da publicación da resolución de convocatoria no
Diario Oficial de Galicia
ás 9.00 horas e rematará o 30 de abril de 2025 ás 14.00 horas, agás que antes desa data se produza o esgotamento do crédito.
Santiago de Compostela, 13 de xaneiro de 2025
RESOLUCIÓN do 3 de xaneiro de 2025 pola que se publican os convenios de colaboración que asinou esta axencia no terceiro cuadrimestre de 2024.
Axencia Galega de Desenvolvemento Rural — III. Outras disposicións — 14/01/2025

De conformidade co disposto no artigo 15 da Lei 1/2016, do 18 de xaneiro, de transparencia e bo goberno, publícase a relación dos convenios de colaboración que asinou a Axencia Galega de Desenvolvemento Rural no terceiro cuadrimestre de 2024, que figuran no anexo.
Santiago de Compostela, 3 de xaneiro de 2025
CORRECCIÓN DE ERROS. Resolución do 1 de agosto de 2024 pola que se publica o Plan especial de protección civil ante emerxencias por accidentes no transporte de mercadorías perigosas por estrada e ferrocarril en Galicia (Transgal).
Consellería de Presidencia, Xustiza e Deportes — III. Outras disposicións — 14/01/2025

Advertidos erros no Plan especial de protección civil ante emerxencias por accidentes no transporte de mercadorías perigosas por estrada e ferrocarril en Galicia (Transgal), ao cal se lle deu publicidade na referida resolución publicada no
Diario Oficial de Galicia
número 153, do 8 de agosto de 2024, cómpre facer as seguintes correccións:
Na páxina 19, no punto 4.1, onde di: «6.1», debe dicir: «6.2».
Na páxina 63, onde di: «X482: materia sólida que reacciona perigosamente coa auga, desprendendo gases tóxicos.», debe dicir: «X482: materia sólida que reacciona perigosamente coa auga, desprendendo gases corrosivos.».
A corrección de erros do Plan especial de protección civil ante emerxencias por accidentes no transporte de mercadorías perigosas por estrada e ferrocarril en Galicia (Transgal) está publicada no enderezo da páxina web https://conselleriadepresidencia.xunta.gal/plans-de-emerxencia
EXTRACTO da Orde do 20 de decembro de 2024 pola que se establecen as bases reguladoras das axudas para o fomento da utilización de maquinaria agrícola en réxime asociativo en Galicia, financiadas co Instrumento de recuperación da Unión Europea (EURI) no marco do Programa de desenvolvemento rural (PDR) de Galicia 2014-2020, e se convocan para o ano 2025 (código de procedemento MR351A).
Consellería do Medio Rural — III. Outras disposicións — 15/01/2025

BDNS (Identif.): 808627.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser beneficiarias destas axudas:
• Cooperativas agrarias.
• Cooperativas de utilización de maquinaria en común (CUMA).
• Cooperativas de explotación comunitaria da terra de 5 ou menos anos de antigüidade.
• SAT procedente de fusión de polo menos dúas explotacións agrarias nos últimos 5 anos naturais.
Segundo.
Obxecto
Esta orde ten por obxecto establecer as bases reguladoras para a concesión das axudas, en réxime de concorrencia competitiva, para o fomento da utilización de maquinaria agrícola en réxime asociativo en Galicia.
Para iso serán subvencionables os seguintes investimentos:
a. Maquinaria agrícola.
b. Estudos técnico-económicos de viabilidade.
Non se subvencionarán:
a. A mera reposición ou adquisición de maquinaria de segunda man ou usada.
b. O IVE e outros impostos.
c. Os investimentos en maquinaria ou equipamentos relacionados coa transformación e comercialización de produtos agrarios ou forestais, nin as máquinas de pequena significación para os efectos do conxunto dos socios da agrupación.
d. A maquinaria e os investimentos de carácter forestal.
e. Colleitadoras de forraxes cun uso previsto menor de 500 horas anuais.
f. A maquinaria de aplicación de xurro mediante sistemas de prato, abano ou canóns.
Terceiro.
Bases reguladoras
Orde do 20 de decembro de 2024 pola que se establecen as bases reguladoras das axudas para o fomento da utilización de maquinaria agrícola en réxime asociativo en Galicia, financiadas co Instrumento de recuperación da Unión Europea (EURI) no marco do Programa de desenvolvemento rural (PDR) de Galicia 2014-2020, e se convocan para o ano 2025 (código de procedemento MR351A).
Cuarto.
Contía das axudas
O importe da axuda que se concederá a cada beneficiario será do 35 % dos custos elixibles, que se poderán incrementar ata un máximo do 50 % en función da aplicación dos seguintes criterios:
• 5 % no caso de investimentos en zonas con limitacións naturais ou outras limitacións específicas recollidas no artigo 32 do Regulamento (UE) nº 1305/2013.
• 10 % por investimentos colectivos, cando o beneficiario procede dunha fusión de cooperativas.
Quinto.
Prazo de presentación de solicitudes
O prazo para a presentación de solicitudes é dun mes desde o día seguinte ao da súa publicación no
Diario Oficial de Galicia
.
Santiago de Compostela, 20 de decembro de 2024
EXTRACTO da Orde do 19 de decembro de 2024 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de acción humanitaria no exterior e se convocan para o ano 2025 (código de procedemento PR811A).
Consellería de Presidencia, Xustiza e Deportes — III. Outras disposicións — 15/01/2025

BDNS (Identif.): 808397.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Entidades beneficiarias
As entidades beneficiarias da concesión de subvencións serán as organizacións non gobernamentais que estean inscritas na sección A, organizacións non gobernamentais para o desenvolvemento, do Rexistro Galego de Axentes de Cooperación para o desenvolvemento e que teñan entre os seus fins o desempeño de actuacións de acción humanitaria ou que demostren contrastada experiencia neste sector.
Segundo. Obxecto
Estas bases regulan a concesión de subvencións ás organizacións non gobernamentais para a execución de proxectos de acción humanitaria no exterior (código de procedemento PR811A).
Enténdese por proxectos de acción humanitaria, consonte a iniciativa da boa doazón humanitaria (GHD, nas súas siglas en inglés), aqueles destinados a salvar vidas, aliviar o sufrimento e manter a dignidade humana durante e despois das crises ‒provocadas por seres humanos ou por desastres naturais‒, así como os destinados á prevención e reforzo da capacidade de resposta e a resiliencia para cando se produzan estas situacións.
A acción humanitaria inclúe a protección de vítimas, así como a provisión de auga, comida, saneamento, refuxio, atención sanitaria e outros tipos de asistencia, emprendidos a favor das persoas afectadas, para facilitar o retorno á vida normal e aos seus medios de vida e sustento; tamén incorpora a redución e prevención do risco de desastres.
Terceiro. Bases reguladoras
Orde do 19 de decembro de 2024 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de acción humanitaria no exterior e se convocan para o ano 2025 (código de procedemento PR811A).
Cuarto. Importe
Para a concesión destas axudas destínase un crédito por un importe total de 550.000 euros con cargo á aplicación orzamentaria 05.07.331A.490.0 dos orzamentos xerais da Comunidade Autónoma para 2025.
O importe máximo que se poderá financiar será do 95 % do orzamento total do proxecto, e en ningún caso superará a subvención concedida os 75.000 euros.
Quinto. Prazo de presentación de solicitudes
O prazo de presentación de solicitudes será dun mes, contado a partir do día seguinte ao da publicación desta convocatoria no Diario Oficial de Galicia.
Santiago de Compostela, 19 de decembro de 2024
EXTRACTO da Orde do 30 de decembro de 2024 pola que se establecen as bases reguladoras e a convocatoria de subvencións para o ano 2025, en réxime de concorrencia competitiva, dentro do Plan específico de acción comunitaria destinado a asociacións veciñais, confederacións, federacións ou unións de asociacións de veciños, comunidades de usuarios de augas e asociacións de mulleres rurais de Galicia (código de procedemento PR487A).
Consellería de Presidencia, Xustiza e Deportes — III. Outras disposicións — 15/01/2025

BDNS (Identif.): 808549.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro.
Beneficiarias
Poderán ser beneficiarias das subvencións convocadas as asociacións de veciños, confederacións, federacións ou unións de asociacións de veciños de Galicia, comunidades de usuarios de augas debidamente inscritas no rexistro público correspondente e asociacións de mulleres rurais de Galicia.
Segundo.
Obxecto
Poderán ser obxecto de subvención os gastos ocasionados como consecuencia de investimentos realizados en inmobles de titularidade veciñal ou sobre os cales a entidade solicitante ten un dereito de uso por convenio ou por calquera outro título, así como equipamentos necesarios para o seu funcionamento, todos eles orientados ao cumprimento dos fins da entidade, e as obras nas traídas de auga comunitarias.
Terceiro.
Bases reguladoras
Orde do 30 de decembro de 2024 pola que se establecen as bases reguladoras e a convocatoria de subvencións para o ano 2025, en réxime de concorrencia competitiva, dentro do Plan específico de acción comunitaria destinado a asociacións veciñais, confederacións, federacións ou unións de asociacións de veciños, comunidades de usuarios de augas e asociacións de mulleres rurais de Galicia (código de procedemento PR487A).
Cuarto.
Importe
Para a concesión destas axudas destínase crédito por un importe total de catro millóns de euros (4.000.000,00 €), coa seguinte distribución inicial por liña de subvención:
Quinto.
Prazo de presentación de solicitudes
O prazo de presentación de solicitudes será dun mes, contado a partir do día seguinte ao da publicación da orde no
Diario Oficial de Galicia
.
Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao primeiro día hábil seguinte e, se no mes de vencemento non hai día equivalente ao de publicación, entenderase que o prazo expira o derradeiro día do mes.
Santiago de Compostela, 30 de decembro de 2024
ORDE do 3 de abril de 2025 pola que se modifica a composición do Consello Social da Universidade de Santiago de Compostela.
Consellería de Educación, Ciencia, Universidades e Formación Profesional — II. Autoridades e persoal — 14/04/2025

Mediante a Resolución do 14 de xuño de 2021 (DOG do 25 de xuño) fíxose pública a composición do Consello Social da Universidade de Santiago de Compostela.
A Lei 6/2013, do 13 de xuño, do Sistema universitario de Galicia, establece que o consello social estará integrado por un máximo de trinta e unha persoas membros.
O artigo 77.2 da citada Lei 6/2013 establece que son membros natos do consello social o/a reitor/a da universidade, o/a secretario/a xeral e o ou a xerente da universidade. Así mesmo, serán membros un profesor ou unha profesora, un ou unha estudante e un ou unha representante do persoal da administración de servizos, elixidos/as polo consello de goberno das universidades. A duración do mandato dos membros do consello social sinalados neste punto será establecida polos estatutos da universidade.
O Consello Social da Universidade de Santiago de Compostela comunica á Consellería de Educación, Ciencia, Universidades e Formación Profesional que o Consello de Goberno da Universidade de Santiago de Compostela, na sesión do 11 de marzo de 2025, acordou aprobar a designación de Aitor Capeáns Caramés como representante do alumnado no consello social, en substitución de María Creo Rodríguez. Xúntase declaración xurada de compatibilidade do novo membro do consello social.
O artigo 77.4 da Lei 6/2013, do 13 de xuño, establece que os acordos de designación de membros do consello social serán comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
A condición de persoa membro do consello social adquírese unha vez cumpridos os requisitos de designación, nomeamento e publicación no
Diario Oficial de Galicia
, e produce efectos a partir desa data.
Por todo iso,
Artigo único
Nomear a Aitor Capeáns Caramés como representante do alumnado no Consello Social da Universidade de Santiago de Compostela, en substitución de María Creo Rodríguez.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 3 de abril de 2025